Áætlað er að samhliða sveitarstjórnarkosningum 18. apríl næstkomandi muni fara fram atkvæðagreiðsla meðal íbúa um nafn hins sameinaða sveitarfélags . Valið mun standa á milli tillagna sem hlotið hafa jákvæða umsögn Örnefnanefndar . Atkvæðagreiðslan verður leiðbeinandi , en nafn hins sameinaða sveitarfélags verður ákveðið af nýrri sveitarstjórn í samræmi við sveitarstjórnarlög . Samkvæmt lögum skal nafnið samrýmast íslenskri málfræði og málvenju og tengjast viðkomandi svæði sérstaklega . Æskilegt er að nafn sveitarfélagsins beri með sér að um stjórnsýslueininguna sveitarfélag sé að ræða , þ.e. að heiti sveitarfélaganna endi til dæmis á -hreppur , -bær , – kaupstaður , -byggð , -þing eða að skeytt sé Sveitarfélagið framan við nafnið . Undirbúningsstjórn hefur valið nafnanefnd sem mun kalla eftir tillögum að nafni fyrir nýja sveitarfélagið og afla umsagnar Örnefnanefndar . Í sveitarstjórnarlögum er fjallað um nöfn sveitarfélaga í 5. gr. en þar kemur fram að sveitarstjórn ákveður heiti sveitarfélags að fenginni umsögn örnefnanefndar . Skal það samrýmast íslenskri málfræði og málvenju . Ef könnun er gerð meðal íbúa á viðhorfi til breytingar á nafni sveitarfélags eða á nafni nýs sveitarfélags skal leita umsagnar örnefnanefndar um þau nöfn sem um ræðir . Fyrsta úthlutun úr Snorrasjóði fór fram föstudaginn 3. janúar s.l. Þrjár umsóknir bárust og var Gabríel Örn Björgvinsson valinn úr hópi umsækjenda en hann stundar nám við Kvikmyndaskóla Íslands og hlaut hann styrk að upphæð 500.000 fyrir skólaárið 2019 – 2020 . Sjóðurinn var stofnaður á síðasta ári að frumkvæði Gunnþóru Gísladóttur frá Papey til minningar um Snorra Gíslason bróður sinn . Tilgangur sjóðsins er að styrkja ungt fólk úr Djúpavogshreppi til náms . Snorri Gíslason frá Papey fæddist 4. ágúst 1915 . Snorri var mikill hagleiksmaður og byrjaði hann snemma að smíða ýmsa muni svo sem húsgögn og ýmislegt smálegt . Snorri fékkst lengi vel við að smíða líkön af bátum og voru þeir eftirsóttir vegna þess hversu vandaðir þeir voru . Fínleiki bátanna vakti athygli en allt var handunnið , möstrin mótuð með hefli og sandpappír og voru bátarnir nákvæm eftirmynd af bátum í fullri stærð . Snorri fluttist í land árið 1949 þá 34 ára gamall og byggði hann sér hús á Djúpavogi sem hann skírði sama nafni og bæinn í Papey , Bjarg . Upp úr 1940 tók Snorri til við að setja upp vindrellu í Papey og setti hann svo upp hleðslustöð og lagði rafmagn í húsið . Þegar flutt var úr eynni nokkrum árum síðar var rafstöðin enn í fínu lagi . Með þessari framkvæmd varð Papey eitt fyrsta húsið á Djúpavogi sem fékk rafmagn . Utan á húsið sitt , Bjarg á Djúpavogi , festi hann sólarrafhlöðu seinna meir þar sem hann safnaði rafmagni til heimilisnota . Snorra féll sjaldan verk úr hendi og hann var að vinna við endurbætur á húsinu sínu eða smíða skipslíkön fram á síðustu ár . Snorri lést á hjúkrunarheimilinu á Höfn 29. júní 2014 . Djúpavogshreppur óskar Gabríel til hamingju með styrkinn Samkvæmt skráningu Þjóðskrár þá búa 64% landsmanna á höfuðborgarsvæðinu og 8,5% á Suðurlandi . Einungis 2% íbúa landsins búa á Vestfjörðum og á Norðurlandi vestra , tæp 3% á Austurlandi . Fjöldi íbúa í nýju sveitarfélagi í kjölfar sameiningar Djúpavogshrepps , Fljótsdalshérðas , Seyðisfjarðarkaupstaðar og Borgarfjarðarhrepps verður samkvæmt sömu heimild u.þ.b. 4.924 þegar það verður formlega orðið til á vordögum Samkvæmt gögnum Þjóðskrár Íslands eru íbúar í Djúpavogshreppi nú 501 og hafa ekki verið fleiri síðan 2002 þegar 522 bjuggu í sveitarfélaginu . Frá aldamótum voru íbúar fæstir í Djúpavogshreppi árið 2015 þegar þeir voru 422 , síðan þá hefur því fjölgað um tæp 19% . Til gamans má geta þess börn á grunnskólaaldri eru 15,9% íbúa , landsmeðaltal er 13% . Börn á leikskólaaldri eru 7,8% , landsmeðaltal er 6% . – þetta er lífið ; ) Skólar á grænni grein ( Eco-Schools ) er verkefni sem byggir á því að stuðla að sjálfbærni og umhverfisvernd út frá lýðræðismenntun og getu til aðgerða . Skólar á grænni grein þurfa að fylgja sjö skrefa ferli sem markast að því að efla vitund nemenda , kennara og annara starfsmanna skólans um umhverfismál . Þetta verkefni hefur víðtæk áhrif þar sem skólar taka ábyrga afstöðu í málum sem snerta umhverfið . Það er því gleðiefni að Leikskólinn Bjarkatún fái grænfánann afhentan í fjórða skiptið . Það var hún Guðrún frá Landvernd sem kom og afhenti okkur fánann sem við munum hafa til næstu tveggja ára . Þórdís verkefnastjóri umhverfisstarfs Bjarkatúns og elstu nemendur Bjarkatúns sem eru jafnframt í grænfánanefnd skólans tóku á móti fánanum .